Møteprotokoll

Bekkelaget og Ormøy menighetsråd

|  |  |
| --- | --- |
| Møtedato | 07.05.2025 |
| Møtested | SEM huset |
| Arkivsak | 23/02621 |
| Til stede | Betzy Marie Ellingsen Tunold, Magne Torbjørnsen, Trond Skard Dokka, Anne Grete Taugbøl, Tonje Fossan-Waage, Kristen Bjorå, Inger Christine Krath Hansen, Gry Cecilie Eriksen Haga, Kjell Erik Granly, |
| Møtende varamedlemmer | Michael Thomas Falch, Eva Margrethe Hylin, |
| Forfall | Elisabeth Werp  |
| Andre |  |
| Protokollfører | Hanne Holmberg Chavez |

# SAKSLISTE

|  |  |  |
| --- | --- | --- |
| **Sak** |  | **Saksansvarlig** |
| 18/25 | Sognepresten informerer | Magne Torbjørnsen |
| 19/25 | Årsregnskap og årsmelding Simensbråten Ekeberg Seniorsenter | Torunn Leiknes |
| 20/25 | Årsregnskap og årsmelding Bekkelaget kirkes barnehage | Inger Christine Krath Hansen |
| 21/25 | Rådets møter for høsten settes | Betzy Ellingsen Tunold |
| 22/25 | Mandat for arbeidsgruppe kommunikasjon | Betzy Ellingsen Tunold |
| 23/25 | Orientering om misjonskomiteen og misjonsavtalen med Stefanusalliansen | Magne Torbjørnsen |
| 24/25 | Rapport fra Fellesrådets møte 13.02, 10.3 (ekstraordinært) og 03.04 | Trond Skard Dokka |
| 25/25 | Godkjenning av felles komite for Lambertseter menighet og Bekkelaget og Ormøy menighets vennskapsmenighetsarbeid og nye oppnevninger i komiteen | Hanne Holmberg Chavez |
| 26/25 | Orienteringer, referater og protokoller | Hanne Holmberg Chavez |
| 27/25 | Eventuelt | Betzy Ellingsen Tunold |

# GODKJENNING AV INNKALLING OG SAKSLISTE

1. Godkjent.

# SAKER TIL BEHANDLING

## SAK; Sognepresten informerer

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 18/25 |

|  |
| --- |
| **Forslag til vedtak** |
| MR tar orienteringen til etterretning |

|  |
| --- |
| **Møtebehandling** |
| Magne Torbjørnsen orienterte. Vi bekrefter, berører og beveger mange. Menigheten har feiret påske med bedre oppslutning enn i fjor. Gospelgudstjenesten skapte stor begeistring. Før påske hadde vi påskegudstjeneste på SEM og 90 personer deltok. At så mange kom viser at vi når barnefamiliene når vi gjør en god markedsføring i forkant. 17. mai deltar Bekkelaget skolekor og Bekkelaget skolekorps utenfor Bekkelaget kirke. 25.mai er det felles gudstjeneste for hele soknet med hagefest hos sognepresten etterpå. De kontinuerlige tiltakene som Between, kor og babysang vokser. Det er utfordring å få nok frivillige. Vi har måttet avlyse overnatting for Between pga manglende frivillige. Det kommer flere utlysninger i løpet av uka. Vi kom ikke i havn med rekruttering av 50% stillingen som barne- og familiearbeider/menighetspedagog. Denne stillingen blir splittet opp i mindre stillinger. Arbeidsgruppen for diakoni (for eldre) er i gang og skal levere forslag til tiltak i løpet av høsten. Vi hadde besøk av Munther Isaac på mandag. Vi skal få til en menighetstur til høsten. Denne kommer vi tilbake til til høsten.  |

|  |
| --- |
| **Vedtak** |
| MR takker for orienteringen |

## SAK; Årsregnskap og årsmelding Simensbråten Ekeberg Seniorsenter

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 19/25 |

|  |
| --- |
| **Forslag til vedtak** |
| MR godkjenner årsmelding og årsregnskap for Simensbråten Ekeberg seniorsenter for 2024. |

|  |
| --- |
| **Møtebehandling** |
| Styreleder i Simensbråten Ekeberg seniorsenter, Torunn Leiknes, presenterte årsmeldingen og årsregnskapet for 2024. Seniorsenteret har feiret SEM husets 35 års jubileum og lokalene til senteret har fått en oppgradering med blant annet lydplater, oppussing av toaletter mm. Seniorsenteret ønsker flere brukere og opplever at de som kommer, er svært fornøyd og blir flittige brukere av tilbudene. Seniorsenteret arbeider med å få informert om tilbudet sitt til nye brukere. Seniorsenteret har et svært allsidig tilbud og har fokus på aktivitet og trening. De får gode tilbud gjennom den kulturelle spaserstokken, arbeider sammen med bydelen som har en demensgruppe, har treningsgrupper, kor mm. Kafeteriaen er hjertet i senteret og det serveres et variert tilbud av varme og kalde retter. Seniorsenteret trenger flere frivillige medarbeidere og arbeider aktivt med dette.Senteret fikk inn 305 000 kroner fra frivillige og over 600 000 kroner på salg i 2024. De får et årlig tilskudd fra Nordstrand bydel på 2,9 mill. Bydelen har gitt hjemmel til 2,7 (2,9? stillinger). Senteret ledes av Rune Forshaug. Senteret har en økonomisk buffer. Menighetsrådet synes at seniorsenterets tilbud er imponerende allsidig. Det er betryggende at senteret har midler til en økonomisk «buffer» som kan trekkes på om behovet for ekstramidler oppstår. Det er et ønske fra daglig leder, Rune Forshaug, at han får tettere kontakt med staben i menigheten. Han nevner muligheten for å gjenoppta månedlige storstabmøter. Disse gjennomføres nå en gang i semesteret. AU vil ta dette opp til vurdering.  |

|  |
| --- |
| **Vedtak** |
| MR takker for orienteringen og godkjenner årsmelding og årsregnskap for Simensbråten Ekeberg seniorsenter for 2024. |

SAK; Årsregnskap og årsmelding Bekkelaget kirkes barnehage

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 20/25 |

|  |
| --- |
| **Forslag til vedtak** |
| MR godkjenner årsmelding og årsregnskap for Bekkelaget Kirkes barnehage for 2024. |

|  |
| --- |
| **Møtebehandling** |
| Inger Christine Krath Hansen presenterte Bekkelaget Kirkes menighetsbarnehages årsmelding for 2024. Barnehagen har et svært godt tilbud. Barnehagen har tre avdelinger; to småbarnsavdelinger og en storbarnsavdeling med til sammen 36 barn. Styrer Heidi Skram har ledet barnehagen i en årrekke. Barnehagen gir et fullverdig pedagogisk tilbud og har en utvidet kristen formålsparagraf. De har bordvers og forteller historier fra Bibelen tilknyttet høytider og årstider. Barnehagen har et aktivt forhold til kirken og menighetssenteret. De er flinke til å bruke turområdene i nærmiljøet. Personalet tar imot praksisstudenter fra OsloMet og deltar i kommunens faglig kompetansebyggende prosjekter. Barnehagen samarbeider godt med foreldrene. I tillegg samler barnehagen inn midler til menighetens misjonsprosjekt gjennom Stefanusalliansen. Barnehagen har god økonomisk styring og har et budsjettmessig mindreforbruk i 2024.Menighetsrådet syns det er hyggelig å lese rapporten. Barna får med seg noe ekstra og en god ballast for livet. Barnehagen har et solid innhold og driftes godt.  |

|  |
| --- |
| **Vedtak** |
| MR takker for orienteringen og godkjenner årsmelding og årsregnskap for Bekkelaget Kirkes barnehage for 2024. |

SAK; Rådets møter for høsten settes

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 21/25 |

|  |
| --- |
| **Forslag til vedtak** |
| MR sine møter for høsten blir onsdagene 17. september, 22. oktober og 10. desember. |

|  |
| --- |
| **Møtebehandling** |
| Betzy Ellingsen Tunold presenterte saken. Møtedatoene vedtas. |

|  |
| --- |
| **Vedtak** |
| MR sine møter for høsten blir 17. september, 22. oktober og 10. desember. |

SAK; Mandat for arbeidsgruppe kommunikasjon

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 22/25 |

|  |
| --- |
| **Forslag til vedtak** |
| Mandatet til ad hoc gruppen som skal arbeide med kommunikasjon er å lage en lokal kommunikasjonsstrategi basert på kommunikasjonsstrategien til den norske kirke og menighetens strategiplan. Dersom arbeidsgruppen har tid og anledning utvides mandatet til å inkludere følgende:* Vurdere våre eksisterende kanaler/medier (elektroniske plattformer, Kontakten, plakater, m.fl.) opp mot lokal strategi
* Foreslå tiltak for å nå målene i vår lokale kommunikasjonsstrategi
* Estimere inntekts- og utgiftssiden ved foreslåtte tiltak
 |

|  |
| --- |
| **Møtebehandling** |
| Betzy Ellingsen Tunold presenterte saken. Den norske kirke har utarbeidet en kommunikasjonsstrategi og en grafisk profil som begge er gode og tilgjengelige for menigheten. MR ønsker at disse brukes som ressurser inn i det videre strategiarbeidet i menigheten. I tillegg bør gruppen som skal arbeide med kommunikasjon ta utgangspunkt i menighetens strategiplan og de målsetninger som ligger der. Det er viktig med et aldersspenn i arbeidsgruppen slik at man sikrer at man har representanter som forstår digital kommunikasjon. Det er svært nyttige ressurser i Den norske Kirkes ressursbank. Disse brukes hyppig av ulike faggrupper. Det er ønskelig at arbeidsgruppen bruker verktøyene som ligger i DnKs kommunikasjonsstrategi når lokal strategi utarbeides. Verktøyet S.A.F.E er nyttig; samarbeid, annonser, fortjente??? kanaler, egne kanaler.  |

|  |
| --- |
| **Vedtak** |
| Mandatet til ad hoc gruppen som skal arbeide med kommunikasjon er å lage en lokal kommunikasjonsstrategi basert på kommunikasjonsstrategien til den norske kirke og menighetens strategiplan. Arbeidsgruppen har etter tid og anledning mandat til å:* Vurdere våre eksisterende kanaler/medier (elektroniske plattformer, Kontakten, plakater, m.fl.) opp mot lokal strategi
* Foreslå tiltak for å nå målene i vår lokale kommunikasjonsstrategi
* Estimere inntekts- og utgiftssiden ved foreslåtte tiltak
 |

SAK; Orientering om misjonskomiteen og misjonsavtalen med Stefanusalliansen

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 23/25 |

|  |
| --- |
| **Forslag til vedtak** |
| Menigheten takker for orienteringen om misjonskomiteen og misjonsavtalen med Stefanusalliansen |

|  |
| --- |
| **Møtebehandling** |
| Magne Torbjørnsen presnterte saken. Samarbeidsavtalen med Stefanusalliansen ble undertegnet i 2014 og er løpende til den blir sagt opp. Arbeidet er blitt fulgt opp av en misjonskomite som har hatt Vigdis Bjorå som leder. Hun og resten av komiteen går av til sommeren. Magne Torbjørnsen vil sørge for at komiteen blir takket. Dette blir gjort på hagefesten i mai. Deretter vil veien videre bli drøftet i MR. Misjonsavtalen er med menigheten, ikke komiteen og avtalen er gyldig, men den trengs å oppdateres. Menighetsrådet må ta stilling til om forpliktelsene i avtalen kan innfris uten en komite. Menigheten kan snakke med Stefanusalliansen om hvilke ressurser de har som menigheten kan trekke på for å følge opp avtalen. De er flinke og har mange nyttige ressurser. Dersom man fikk misjonskomiteen opp og stå igjen, bør de ta tak i julemessen. Den har vært viktig sosialt og økonomisk. Julemesse kan man arrangere uansett om vi har en misjonskomite eller ikke. Det har vært en stor hendelse i menigheten, men krever en rigg for å få det opp og stå. Har den utgående komiteen forslag til hvordan man kan sikre en kontinuitet? AU inviterer noen fra komiteen til å komme for å drøfte saken. Når komiteen nå takker for seg, gir det også oss en anledning til å drøfte om vi vil ha denne avtalen. Vi har mulighet til å inngå en avtale med Samarbeid Menighet og Misjon. Det fins andre modeller som man kan vurdere.  |

|  |
| --- |
| **Vedtak** |
| Menigheten takker for orienteringen om misjonskomiteen og misjonsavtalen med StefanusalliansenMR ber AU jobbe videre med saken og forberede en sak for MR. |

SAK; Rapport fra Fellesrådets møte 13.02, 10.03 (ekstraordinært) og 03.04

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 24/25 |

|  |
| --- |
| **Forslag til vedtak** |
| Menighetsrådet takker for orienteringen fra møtene i Kirkelig Fellesråd i Oslo |

|  |
| --- |
| **Møtebehandling** |
| Trond Skard Dokka orienterte om saken. Fellesrådsmøtene er preget av orienteringssaker og høringssaker. Det er få saker som er brennbare. Det har vært en mediesak om utleie til den russiskortodokse menigheten i Oslo og fellesrådet arbeider med en policy for utleie. Den store og viktige saken er rekrutteringen av ny kirkeverge. Det er oppnevnt et tilsettingsutvalg med 7 medlemmer. Utvalget har laget en framdriftsplan, bestemt kriterier for utvelgelse og engasjert et rekrutteringsbyrå. Byrået skal bare presentere en prioritert kandidat. Stillingen er utlyst, og det er kommet inn 16 søkere. Tre av disse er unntatt offentligheten. Ann-Magrit Austenå er fungerende kirkeverge i perioden fram til en ny er ansatt. Ny kirkeverge skal tilsettes 27. mai.Det jobbes med en total oppgradering av Akersbakken hvor KfiO holder til. I fellesrådet sitter det representanter for 39 sokn, dessuten en representant fra bystyret og deler av staben. Totalt rundt 50 personer.Har midler fra Kirkebevaringsfondet og egenandeler vært oppe på fellesrådsmøtene? Nei, dette har ikke vært diskutert.  |

|  |
| --- |
| **Vedtak** |
| Menighetsrådet takker Trond Skard Dokka for orienteringen fra møtene i Kirkelig Fellesråd i Oslo |

SAK; Godkjenning av felles komite for Lambertseter menighet og Bekkelaget og Ormøy menighets vennskapsmenighetsarbeid og nye oppnevninger i komiteen

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 25/25 |

|  |
| --- |
| **Forslag til vedtak** |
| Menighetsrådet godkjenner at samarbeidet om vennskapsmenighetsarbeidet i Beit Sahour med Lambertseter menighet gjøres til en permanent ordning. Menighetsrådet godkjenner at Heidi Kvalvåg og Eivin Sundal blir medlem av VMK fra 01.08.2025. Menighetsrådet takker Harriet Natvig og Maj Volden for deres deltakelse og innsats i VMK. |

|  |
| --- |
| **Møtebehandling** |
| Hanne Holmberg Chavez la fram saken. Vennskapsmenighetskomiteen (VMK) i Bekkelaget og Ormøy menighet inngikk et samarbeid med Lambertseter menighet i 2024. Dette var en prøveordning som skulle evalueres etter ett år. Ordningen fungerer godt og VMK ønsker at samarbeidet om Vennskapsmenighetskomitearbeidet skal gjøres permanent. Til sommeren trer Harriet Natvig og Maj Volden ut av komiteen. VMK ønsker at menighetsrådet oppnevner Heidi Kvalvåg og Eivin Sundal som medlemmer av VMK fra høsten av. |

|  |
| --- |
| **Vedtak** |
| Menighetsrådet godkjenner at samarbeidet om vennskapsmenighetsarbeidet i Beit Sahour med Lambertseter menighet gjøres til en permanent ordning. Menighetsrådet godkjenner at Heidi Kvalvåg og Eivin Sundal blir medlem av VMK fra 1.08.2025. Menighetsrådet takker Harriet Natvig og Maj Volden for deres deltakelse og innsats i VMK. |

SAK; Orienteringer, referater og protokoller

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 26/25 |

|  |
| --- |
| **Forslag til vedtak** |
| Menighetsrådet tar orienteringene til etterretning. Menighetsrådet godkjenner at kirkekomiteen på Ormøy gir 5000 kroner til Nedre Bekkelaget Skolemusikkorps fra sitt ubundne fond. |

|  |
| --- |
| **Møtebehandling** |
| Hanne Holmberg Chavez orienterte om saken. Dessverre klarte ikke menigheten å motivere noen av våre ungdommer til å delta på Ungdomstinget, men vi forsøker igjen neste år. |

|  |
| --- |
| **Vedtak** |
| Menighetsrådet tar orienteringene til etterretning. Menighetsrådet oppfordrer staben til å la seg inspirerer av diverse gode forslag til tiltak for barn og unge i dokumentene fra Ungdomstinget. Menighetsrådet godkjenner at kirkekomiteen på Ormøy gir 5000 kroner til Nedre Bekkelaget Skolemusikkorps fra sitt ubundne fond. |

SAK; Eventuelt

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 07.05.2025 | 27/25 |

|  |
| --- |
| **Forslag til vedtak** |
|  |

|  |
| --- |
| **Møtebehandling** |
| Betzy Ellingsen Tunold ledet saken. Alle oppfordres til å lese årsmeldingen og til å delta på menighetsmøte 11. mai. 25Dessuten er det lagt ut en halvtimes video med en oppdatering fra siste Kirkemøte [Allmøte for alle ansatte - Ressursbanken, Den norske kirke](https://ressursbanken.kirken.no/allm%C3%B8te). Denne var opplysende og alle oppfordres til å se den.  |

|  |
| --- |
| **Vedtak** |
| MR takker for oppfordringene |